Turun kaupunginkirjasto MUISTIO

Vaskin kokoelmatoimijat

 21.1.2019

Vaski-kirjastojen kokoelmatyöryhmän kokous

Aika maanantai 21.1.2019 klo 13 - 15

Paikka Turun kaupungin pääkirjasto, 3. kerros, iso neuvotteluhuone

Kutsuttu Kaisa Hypén (pj.) Turku

 Anu Lehtonen-Sonkki Kaarina

 Sari Levon Uusikaupunki

 Arja Rytkönen Kaarina

 Maija Suoyrjö (siht.) Turku

 Säde Vainio Salo

 Jan-Erik Ylitalo Rusko

KÄSITELTÄVÄT ASIAT

1. **Kokoelmatyöryhmän kokoonpano ja tehtävät vuodelle 2019**

Työryhmien kokoonpanoa ja niiden tehtäviä käsiteltiin Vaskin johtoryhmässä 18.12.2018. Kokoelmatyöryhmän kokoonpano:

|  |  |
| --- | --- |
| Kokoelmat | Vetäjä Kaisa Hypén (Turku 0,2 htv)Arja Rytkönen (Kaarina 0,05 htv)Anu Lehtonen-Sonkki (Kaarina 0,05 htv)Sari Levon (Uusikaupunki 0,05 htv)Maija Suoyrjö (Turku 0,05 htv)Säde Vainio (Salo 0,05 htv)Jan-Erik Ylitalo (Rusko 0,05 htv)  |

yht. 0,5 htv

Kokoelmatyöryhmän tehtävät:

* Vaskien yhteinen e-aineistokokoelma: kartuttaminen, uusien aineistojen hankinta ja käytön seuranta; uuden sopimuskauden käynnistys
* Kirjallisuuden uusien hankintasopimusten soveltaminen 1.1.2019 alkaen
	+ hankintaportaalin kilpailutuksissa mukana uudella sopimuskaudella Kirjastopalvelu ja Kirjavälitys
* Av-aineistojen (musiikki- ja äänitallenteet, elokuvat, konsolipelit) hankintapaikkojen kilpailutus
* Turun varastointi- ja poistolinjauksen viimeistely ja tiedottaminen muille Vaski-kirjastoille
* Turun kellutuksen vaikutusten esittely johtoryhmälle
* Ekstranetin kokoelmaohjeiden päivittäminen
* Kokoelma-aiheinen koulutuspäivä? Osana AKE-toimintaa?
* Vaskin johtoryhmän mahdolliset toimeksiannot

Käytiin läpi työryhmän kokoonpano ja sille määritellyt tehtävät, keskusteltiin myös vuoden 2018 tilastoista.

Aiemmin kokoelmatyöryhmässä pysyvänä asiantuntijajäsenenä toiminut Ritva Hapuli on jäänyt eläkkeelle. Hänen vakanssiinsa on valittu FM, kirjastonhoitaja Erja Metsälä 1.2.19 alkaen. Erja osallistuu jatkossa kokoelmatyöryhmän toimintaan. Tätä panosta ei veloiteta muilta Vaski-kunnilta.

1. **e-aineistoasiaa**

*Kotimaisten e-kirjojen lainausalustat, uusi sopimuskausi*

Turun kirjastopalvelujohtajan päätöksellä on päätetty jatkaa sopimusta Ellibsin kanssa. Etusijatoimittajaksi valittu Axiell on valittanut päätöksestä, valitus käsitellään Turun kulttuurilautakunnassa 30.1. e-kirjoja on hankittu tavanomaiseen tapaan Ellibsiltä.

*Vaskeille tarjolla Kirjastokino-palvelun pilotointi*. Asia esitellään Vaski-jorylle 22.1. Käytiin lyhyesti läpi palvelun ideaa ja sisältöjä.

*E-aineistojen vuosi 2018*

Tiivistys löytyy verkkokirjastosta: <https://vaski.finna.fi/Content/eaineistot>

Tarkemmat tiedot lainoista ja varauksista ekstranetissä:

<https://vaskiextra.net/vaskin-e-aineistot/>

*Naxos tarjonnut mahdollisuutta tulla esittelemään palveluitaan* henkilökunnalle tai/ja asiakkaille, yhdessä tai erikseen.

Esim. Tampere järjesti Metso-kirjastossa pari vuotta sitten teemapäivän, jolloin kaikki tarjolla olevat palvelut avattiin vapaaseen käyttöön päivän ajaksi kaikille Tampereen kirjaston asiakkaille esittelyä ja tutustumista helpottamaan.

Keskusteltiin siitä miten tilaisuus olisi hyvä järjestää. Ehdotettiin, että teemapäivä jakaantuisi Turun kaupunginkirjaston Studioon aamupäiväksi (henkilökunnan osuus) ja iltapäiväksi (asiakkaille). Henkilökunnalle voisi olla esittelyjä porrastetusti aamupäivän aikana. Hyvä ajankohta olisi kevät. Maija vie ehdotukset eteenpäin.

Koko kansa lukee -kampanja 4.-24.2., mukana seuraavat kirjat:

1. Palviainen, Jukka-Pekka & Rönns, Christel: Allu ja salaperäinen opettaja (WSOY)

2. Vasantola, Satu: En palaa takaisin koskaan, luulen (Tammi)

3. Erlandsson, Karin: Pärlfiskaren (Schildts & Söderströms)

4. Frantz, Eva: Sommarön (Schildts & Söderströms)

5. Teir, Philip: Så här upphör världen (Schildts & Söderströms)

Lisäksi mukana ensimmäistä kertaa e-äänikirja:

6. Erikson, Thomas: Idiootit ympärilläni – Kuinka ymmärtää muita ja itseään (Atena)

1. **Lehtiin liittyvä asiakaspalaute**

”Hei! Tilaan kauttanne paljon erilaisia lehtiä. Kiitos niistä! Mutta mua myös suunnattomasti harmittaa, ettei teillä ole yhtenäistä linjaa, eri kirjastojen välillä, millä lailla lehtiin kiinnitettävät tarrat laitetaan. Lainauskoodi on välillä liimattu ihan minne sattuu, eikä kirjastojen lainausautomaatit saa niitä luettua. Varsinkin Liedon kirjaston koodipaikat lehdessä, on missä milloinkin.!!!! Ihan sekamelskaa AINA!

Ehdotan: yhtenäinen linja. Koodi lipuke lehden takakannen alareunaan, joka kirjaston lehtiin.

Lehtiin liimataan myös tarra etusivulle, missä mainitaan, minkä kirjaston/kaupungin lehti on. Miksi se liimataan aina kaikkein parhaimpaan kohtaan lehden etusivulle, keskelle lehteä? Hei HALOO!!!! Tarra rikkoo läsnäolollaan koko etukannen kuvan! Varsinkin kaikissa sisustuslehdissä.

Ehdotan: yhtenäinen linja tähänkin asiaan kirjastojen kanssa. Jos sen tarran siinä etusivulla tarttee olla, niin laittakaa se sivun alareunaan, niin kuin lainauskoodi, joka on takasivulla. Tai mieluiten, vaikka sitten takakanteen, lainauskoodin yhteyteen.”

Viesti annettu tiedoksi Turussa lehtiä käsitteleville, asiasta ei ole tarpeen tiedottaa laajemmin.

1. **Muut asiat**

Aki Pyykkö kävi vastaamassa Hankintaportaalia koskeviin kysymyksiin ja todettiin, että valitsijoille olisi hyötyä lisäohjeistuksesta listojen hakemisessa portaalista.

1. **Seuraavan kokouksen ajankohta**

Seuraavan kokouksen ajankohdaksi sovittiin 29.4.2019 klo 13.